5 Redes: Doen 'n Temperament Toets! | INTIEM
5 Redes: Doen 'n Temperament Toets!
Ons weet jy (en dalk jou maat) het moontlik alreeds uitgevind of jy 'n Lake, 'n Ocean, 'n Fountain of 'n Snow is deur ons gratis (basiese) LOFS toetsie te doen… Maar onthou, jy het ook 'n sekondêre en 'n kombinasie temperament… En dit help veel as jy weet wat jou temperament is, maar jy weet nie "Wat Nou Verder"? nie…
Dit is maklik vir 'n ouer om 'n kind se temperament te verstaan en ouers groepeer hul kinders dikwels in spesifieke kategorieë: "O my suster, Dian was 'n happy-go-lucky droomkind, maar Sita? Sy was 'n koliekbaba en 'n móéilike tiener!" 'n Temperament is 'n aanduider van 'n individu se emosionele intensiteit en dit kan sommer kort ná geboorte vasgestel word. Hoewel baie kenners meen dit is 'n vroeë teken van persoonlikheid, is dit temperament gekombineerd met ervaringe wat eindelik langtermyn karakter-eienskappe vorm. Was dit maar so maklik soos om jou skoonma te vra watter tipe baba jou man was en hom daarvolgens te hanteer! Dis egter nie so eenvoudig nie, want teen die tyd wat jy jou lewensmaat ontmoet het, het invloed 'n groot rol gespeel, en natuurlik het sy haar bloedjie uit háár perspektief geklassifiseer (wat nie noodwendig met joune sal ooreenstem nie).
'n Temperament-toets kan jou meer leer oor: benadering en vermyding, aanpassing en impulsiwiteit.
En jy kan eindelik verstaan hoekom 'Die gezoem van die bye' herhaaldelik in die kar jou eie kop laat zoem, terwyl dit lyk asof jou maat met sy eie gedagtes besig is en die kinders hul gate uit geniet. En jou maat kan verstaan hoekom jy soos 'n kruidjie-roer-my-nie is, nadat kleinboet die hele dag aan jou been gehang het (leidraad: Dit het alles met stimuli-bewustheid van klank, reuk, sig, smaak of aanraking te doen).
KLIEK HIER en ontdek ALLES oor JULLE Temperamente!! Vind uit wat jou primêre temperament is (as jy nog nie het nie) PLUS jou sekondêre en kombinasie Temperament!